ანკარის ტერაქტი (მარტი, 2016)

ანკარის მარტის ტერაქტი (2016) () — 2016 წლის 13 მარტს 18:45 საათზე მომხდარი ტერაქტი ანკარის  ქიზილაის რაიონში, სადაც 37 ადამიანი დაიღუპა და 127 დაშავდა, აქედან 19 მძიმედ. მანქანა, დატვირთული ასაფეთქებელით, რომელშიც იმყოფებოდა თვითმკვლელი ტერორისტი, რომელიც ისახავდა მიზნად ავტობუსს, სადაც მშვიდობიანი მოქალაქეები იყვნენ, შეეჯახა ავტობუსს და აფეთქდა. ბომბი აფეთქდა ათათურქის ბულვარზე, გუვენპარკთან ახლოს, ერთ წერტილში, სადაც რამდენიმე გაჩერება იყო განთავსებული, დაზიანდა რამდენიმე შენობა და მანქანები. წინასწარი ინფორმაციით, ავტობუსი მთლიანად დაიწვა ათეულობით ავტომანქანასთან ერთად. ტერიტორიიდან მოსახლეობა შემდგომში ევაკუირებულ იქნა, შემდგომი თავდასხმების შასაძლებლობით.

თავდასხმის შემდეგ, თურქეთის ხელისუფლება დააკისრა მედიას შეზღუდვები: ჟურნალისტებმა განაცხადეს, გარკვეული სამაუწყებლო მასალა ექვემდებარება აკრძალვას, რაც მოიცავს თავდასხმის ასპექტებს, ამის შემდეგ თურქეთის სამაუწყებლო ორგანო RTÜK-მა გამოსცა აკრძალვა, რაც მოიცავს აფეთქების ასპექტებს. ანალიტიკოსებმა ასევე განაცხადეს, რომ სოციალური მედია საიტებზე, როგორიცაა Facebook და Twitter იყო "ძალიან ნელი ან ბლოკირებული" აფეთქების შემდეგ, ხოლო ამის შემდეგ სოციალური მედია თურქეთში დაიბლოკა, გამართლებით, რომ ისინი შეიცავდნენ აფეთქების გრაფიკულ გამოსახულებებს.

თურქეთის ოფიციალური პირების თქმით, ერთი ან ორი ეჭვმიტანილი, რომლებიც არიან დამნაშავეები თავდასხმაში, არიან ქურთისტანის მშრომელთა პარტიის (PKK) წევრები. თურქული გაზეთი "Sözcü" თქმით, დამნაშავე ტერაქტში არის "სეჰერ ჩაგლა დემირი", PKK-ს წევრი და ბალიქესირის უნივერსიტეტის სტუდენტი. "Sözcü" აცხადებს, რომ ვინაობა თავდასხმაში დამნაშავის "თითქმის გარკვეულია".

 ისტორია 

თავდასხმა მოხდა იმ დროს, როდესაც თურქეთში გაძლიერებულია უსაფრთხოების ზომები. ასევე თურქეთი არის კოალიციის წევრი ერაყის ისლამურ სახელმწიფოსთან ბრძოლის წინააღმდეგ. ასევე არის ჩართული PKK-სთან მიმდინარე კონფლიქტში ქვეყნის სამხრეთ-აღმოსავლეთში, 2015 წლის ივლისიდან. ეს თავდასხმა იყო მესამე ანკარაში ექვსი თვის განმავლობაში, არანაკლებ ერთი თვით ადრე, 17 თებერვალს, კიდევ ერთი აფეთქება მოხდა, რისი მსხვერპლი გახდა 29 ადამიანი. იმ თავდასხმაზე პასუხისმგებლობა აიღო ქურთისტანის თავისუფლების მიმინოები.

დაზვერვა

27 თებერვალს, ანკარაში, პოლიცია ჩხრეკა ჩაატარა მანქანებში ბომბის შესაძლო აფეთქების თავიდან აცილების მიზნით ქიზილაის ტერიტორიაზე.

შეერთებული შტატების საელჩო ანკარაში ჰქონდა გაფრთხილებული თავისი მოქალაქეები შესაძლო თავდასხმის შესახებ ქალაქში წლის 11 მარტისთვის. თუმცა, გაფრთხილება ჰქონდა მითითებული "Bahçelievler"-ის ტერიტორიაზე, როგორც თავდასხმის სავარაუდო ადგილზე, რომელიც მდებარეობს ამავე რაიონში, სადაც თავდასხმა მოხდა. თურქეთის შეიარაღებული ძალების სადაზვერვო სამმართველომაც ასევე გამოაქვეყნა დოკუმენტურად "კონკრეტული გაფრთხილება შესაძლო ტერაქტის შესახებ ანკარაში".

 გამოხმაურება 

 შიდა 

 თურქეთის პრემიერ-მინისტრმა აჰმეთ დავუთოღლუმ მოიწვია უშიშროების საბჭო თავდასხმის შემდეგ. სამიტის შემდეგ ეფქან ალა, თურქეთის შინაგან საქმეთა მინისტრი, განაცხადა, რომ არ იქნა მიღწეული თავდასხმის დამნაშავეთა შესახებ მყარ მტკიცებულებას და გარკვეული განცხადება გაკეთდება მომდევნო დღეს.
 პრეზიდენტი რეჯეფ თაიფ ერდოღანმა განცხადება გააკეთა, სადაც მან აღნიშნა, რომ "ტერორს მიმართავენ ყველაზე ამორალური და უგულო გზის ადამიანები" და "ჩვენს მოქალაქეებს არ უნდა ეშინოდეს და ტერორიზმის წინააღმდეგ ბრძოლა ყველა ჩვენი ეროვნული ინსტიტუტი ახორციელებს, რომელიც ცხადად დასრულდება ჩვენი ერის წარმატებით".

 საერთაშორისო 

 : აზერბაიჯანის პრეზიდენტის ილჰამ ალიევის განცხადებაში ნათქვამია, რომ აზერბაიჯანი ტერორიზმთან ბრძოლაში ყოველთვის თურქეთის გვერდითაა.
 : საუდის არაბეთის მეფემ სალმან იბნ აბდულ-აზიზ ალ საუდიმ დაგმო ტერაქტი და მიუსამძიმრა თურქ ხალხს და ერდოღანს.
 : კანადის საგარეო საქმეთა სამინისტროს განცხადებაში წერია: "კანადა შეძრწუნებულია ამ უკანასკნელი, უაზრო თავდასხმით ანკარაში. ჩვენი აზრები ჩვენი მეგობარი და მოკავშირე თურქეთანაა".
 : გავრცელებულ განცხადებაში ეგვიპტის საგარეო საქმეთა სამინიტრომ დაგმო ტერაქტი ანკარაში.
 : ევროკავშირის უმაღლესი წარმომადგენელი საგარეო საკითხებში ფედერიკა მოგერინიმ და ევროკომისარი გაფართოებისა და ევროპული სამეზობლო პოლიტიკის საკითხებში იოჰანეს ჰანმა თანაუგრძნობა გამოხატა თურქეთს და ერთობლივ განცხადებაში კიდევ ერთხელ აღნიშნა, კავშირის ვალდებულება გააძლიეროს საერთაშორისო ძალისხმევა ტერორიზმის წინააღმდეგ.
 : ირანის საგარეო საქმეთა სამინისტრომ მკაცრად დაგმო სასიკვდილო ტერაქტი თურქეთის დედაქალაქ ანკარაში და მოუწოდა კოლექტიური ტერორიზმის წინააღმდეგ ბრძოლაში.
 : ინდოეთის პრემიერ-მინისტრმა დაგმო თავდასხმა და განაცხადა, რომ მისი აზრი მსხვერპლთა ოჯახებთანაა და უსურვა დაზარალებულებს სწრაფი გამოჯანმთელება.
 : კრემლის სპიკერმა დიმიტრი პესკოვმა, გაავრცელა რუსეთის პრეზიდენტის ვლადიმერ პუტინის განცხადება, სადაც მან გმობს თავდასხმას და მწუხარებას გამოთქვამს.
 : განცხადებაში დაგმობილია ტერაქტი.
 : პრეზიდენტმა პეტრო პოროშენკომ განაცხადა, რომ "შოკირებულია კიდევ ერთი საშინელი თავდასხმით ანკარაში", და "ტერორი არ შეიძლება გამართლებული იყოს, უბრალოდ უნდა დაგმო. უკრაინა დგას თურქეთსა და მის ხალხთან".
 : პრემიერ მინისტრი დეივიდ კამერონი დაგმო ტერაქტი.
 : თეთრმა სახლმა გაავრცელა განცხადება, სადაც დაგმობილია ტერაქტი.

 შედეგად 

თავდასხმის შემდეგ, ცხრა "F-16" და ოთხი "F-4" თურქეთის საჰაერო ძალების ბომბდაშენმა დაარბია PKK-ს 18 პოზიცია ერაყის ქურთისტანში. დააკავეს PKK-ს 36 ეჭვმიტანილი წევრი, 45 სხვადასხვა ოპერაციების დროს ადანის პროვინციაში. საერთო ჯამში, 79 ადამიანი დააპატიმრეს მთელი ქვეყნის მასშტაბით.

იხილეთ აგრეთვე

 სტამბოლის ტერაქტი (მარტი, 2016)
 ანკარის ტერაქტი (თებერვალი, 2016)

სქოლიო

კატეგორია:2016 წლის ტერორისტული აქტები
კატეგორია:ტერორისტული აქტები ანკარაში